Pasiūlymas Tarybos reglamentas baigiantis dalinę tarpinę antidempingo priemonių, taikomų importuojamiems Kinijos Liaudies Respublikos kilmės dviračiams, peržiūrą /* KOM/2006/0584 galutinis */





[pic] | EUROPOS BENDRIJŲ KOMISIJA | Briuselis, 11.10.2006 KOM(2006) 584 galutinis Pasiūlymas TARYBOS REGLAMENTAS baigiantis dalinę tarpinę antidempingo priemonių, taikomų importuojamiems Kinijos Liaudies Respublikos kilmės dviračiams, peržiūrą (pateikta Komisijos) AIŠKINAMASIS MEMORANDUMAS PASIūLYMO APLINKYBėS | 110 | Pasiūlymo pagrindas ir tikslai Šis pasiūlymas yra susijęs su 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių, su paskutiniais pakeitimais, padarytais 2005 m. gruodžio 21 d. Tarybos reglamentu (EB) Nr. 2117/2005 (toliau – pagrindinis reglamentas) taikymu atliekant procedūrą dėl Kinijos Liaudies Respublikos kilmės dviračių importo. | 120 | Bendrosios aplinkybės Šis pasiūlymas yra pateikiamas atsižvelgiant į pagrindinio reglamento įgyvendinimą ir yra parengtas remiantis tyrimo pagal pagrindiniame reglamente nustatytus esminius ir procedūrinius reikalavimus rezultatais. | 139 | Pasiūlymo srityje taikomos nuostatos Šiuo metu pasiūlymo srityje netaikomos jokios nuostatos. | 141 | Derėjimas su kitomis Sąjungos politikos sritimis ir tikslais Netaikytina. | KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS | Konsultacijos su suinteresuotosiomis šalimis | 219 | Atliekant tyrimą su šia tyrimo procedūra susijusios suinteresuotosios šalys, remdamosi pagrindiniame reglamente numatytomis nuostatomis, jau turėjo galimybę ginti savo interesus. | Tiriamųjų duomenų rinkimas ir naudojimas | 229 | Nepriklausomo tyrimo neprireikė. | 230 | Poveikio vertinimas Šis pasiūlymas yra parengtas įgyvendinant pagrindinį reglamentą. Pagrindiniame reglamente nenumatytas bendro poveikio vertinimas, tačiau jame pateikiamas išsamus būtinų įvertinti sąlygų sąrašas. | TEISINIAI PASIūLYMO ASPEKTAI | 305 | Siūlomų veiksmų santrauka 2006 m. sausio 10 d. Komisija savo iniciatyva pradėjo Kinijos Liaudies Respublikos (KLR) kilmės dviračių importo peržiūros tyrimą. Tarpinė peržiūra apsiribojo vieno eksportuojančio dviračių gamintojo, Giant China Co. Ltd. (toliau – Giant China), dempingo tyrimu. Nustatyta, kad Giant China buvo netiesiogiai susijęs su kitu dviračių gamintoju Kinijos Liaudies Respublikoje, nebendradarbiavusiu su Komisija. Todėl nebuvo įmanoma nustatyti, ar Giant China, kaip bendrovių grupė, atitinka rinkos ekonomikos režimo sąlygas. Be to, nebuvo įmanoma nustatyti, kad antidempingo muitas galėjo būti taikomas iš visų Giant China bendrovių grupės šaltinių importuojamiems dviračiams dempingo kaina. Komisija informavo bendrovę apie pirmiau pateiktas išvadas. Pastaroji pranešė apie savo ketinimą toliau nebendradarbiauti šioje peržiūros procedūroje. Atsižvelgiant į pirmiau išdėstytus faktus, padaryta išvada, kad dalinė tarpinė peržiūra dėl Giant China pagamintų dviračių importo į Bendriją turėtų būti užbaigta, o dabartinės priemonės taikomos ir toliau. Buvo pasitarta su valstybėmis narėmis, kurios pritarė šiam pasiūlymui. Tarybai siūloma priimti pridedamą reglamento pasiūlymą, kuris kuo greičiau ir ne vėliau kaip 2007 m. sausio 9 d. turėtų būti paskelbtas Oficialiajame leidinyje. | 310 | Teisinis pagrindas 1995 m. gruodžio 22 d. Tarybos reglamentas (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių su paskutiniais pakeitimais, padarytais 2005 m. gruodžio 21 d. Tarybos reglamentu (EB) Nr. 2117/2005. | 329 | Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. | Proporcingumo principas Pasiūlymas atitinka proporcingumo principą dėl toliau išvardytos (-ų) priežasties (-čių). | 331 | Veiksmų pobūdis yra aprašytas pirmiau minėtame pagrindiniame reglamente nesuteikiant galimybės taikyti nacionalinį sprendimą. | 332 | Nuoroda apie Bendrijai, šalių vyriausybėms, regionų ir vietos valdžios institucijoms, ekonominių operacijų vykdytojams ir piliečiams tenkančios finansinės ir administracinės naštos mažinimą ir jos laikymą proporcinga pasiūlymo tikslui netaikoma. | Pasirinkta priemonė | 341 | Siūloma priemonė: reglamentas. | 342 | Kitos priemonės nebūtų tinkamos dėl šios (-ių) priežasties (-čių). Pirmiau minėtame pagrindiniame reglamente nenumatoma kitų galimybių. | POVEIKIS BIUDžETUI | 409 | Pasiūlymas neturi poveikio Bendrijos biudžetui. | E-3244 | 1. Pasiūlymas TARYBOS REGLAMENTAS baigiantis dalinę tarpinę antidempingo priemonių, taikomų importuojamiems Kinijos Liaudies Respublikos kilmės dviračiams, peržiūrą EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (toliau – pagrindinis reglamentas)[1], ypač į jo 11 straipsnio 3 dalį, atsižvelgdama į Komisijos pasiūlymą, pateiktą pasikonsultavus su Patariamuoju komitetu, kadangi: 1. GALIOJANČIOS PRIEMONĖS (1) Šiuo metu galiojančios priemonės yra galutiniai antidempingo muitai, Tarybos reglamentu (EB) Nr. 1524/2000[2] (toliau – pirminis reglamentas) nustatytas inter alia į Bendriją importuojamiems Kinijos Liaudies Respublikos (toliau – KLR) kilmės dviračiams. 2. DABARTINIS TYRIMAS (2) 2006 m. sausio 10 d. Europos Sąjungos oficialiajame leidinyje [3] paskelbusi pranešimą, Komisija savo iniciatyva pradėjo tyrimą pagal Tarybos reglamento (EB) Nr. 384/96[4] (toliau – pagrindinis reglamentas) 11 straipsnio 3 dalį. Tarpinės peržiūros taikymo sritis – vieno eksportuojančio dviračių gamintojo, Giant China Co. Ltd . (toliau – Giant China arba bendrovė), dempingo aspektai. (3) Komisija turėjo pakankamai prima facie įrodymų, kad pasikeitė aplinkybės, kurių pagrindu buvo nustatytos galiojančios priemonės, ir kad šie pokyčiai yra ilgalaikiai. Kaip matyti iš Komisijos turimos informacijos, bendrovė veikia rinkos ekonomikos sąlygomis, nes tai įrodo faktas, kad ji atrodo atitinka pagrindinio reglamento 2 straipsnio 7 dalies c punkte nustatytus kriterijus. (4) Todėl buvo inicijuota dalinė tarpinė peržiūra siekiant nustatyti, ar bendrovė veikia rinkos ekonomikos sąlygomis, kaip apibrėžta pagrindinio reglamento 2 straipsnio 7 dalies c punkte, arba, kitu atveju, ar bendrovė atitinka reikalavimus individualiam muitui įvesti, numatytus pagrindinio reglamento 9 straipsnio 5 dalyje, ir, jei taip yra, nustatyti bendrovės individualų dempingo skirtumą, o jeigu būtų nustatytas dempingas – į Bendriją importuojamai svarstomajai prekei taikomą muito lygį. 3. PROCEDŪRA (5) Komisija apie tyrimo inicijavimą oficialiai pranešė Giant China , Bendrijos pramonės atstovams ir KLR valdžios institucijoms. Suinteresuotosioms šalims buvo suteikta galimybė pareikšti savo nuomonę raštu ir paprašyti, kad jas išklausytų per pranešime apie inicijavimą nustatytą laikotarpį. (6) Kad bendrovė galėtų pateikti prašymą dėl rinkos ekonomikos režimo (toliau – RER) arba individualaus režimo (toliau – IR) taikymo, Komisija bendrovei ir KLR valdžios institucijoms išsiuntė prašymo formas. Prašymus dėl RER vėliau pateikė Giant China ir su ja susijusi bendrovė. (7) Giant China ir su ja susijusios bendrovės Giant Chengdu Co., Ltd . patalpose buvo atliktas patikrinimas. 4. SVARSTOMOJI PREKĖ (8) Svarstomoji prekė, kaip apibrėžta pirminio reglamento 1 straipsnyje, yra dviračiai ir kitos pedalinės transporto priemonės (įskaitant transportinius triračius, tačiau išskyrus vienračius) be variklio, Kinijos Liaudies Respublikos kilmės (toliau – svarstomoji prekė), kurios KN kodai šiuo metu yra ex 8712 00 10, 8712 00 30 ir 8712 00 80. 5. TYRIMO LAIKOTARPIS (9) Tyrimas vyko nuo 2005 m. sausio 1 d. iki 2005 m. gruodžio 31 d. 6. TYRIMO REZULTATAI (10) Per tyrimą nustatyta, kad pareiškėjas buvo susijęs su kitu svarstomosios prekės gamintoju KLR, kuris vis dėlto neužpildė RER formos per pranešime apie inicijavimą nustatytą laikotarpį. (11) Reikia pažymėti, kad Komisija nuolatos tikrina, ar susijusių bendrovių grupė laikosi RER sąlygų. Tai svarbu siekiant išvengti, kad bendrovių grupės pardavimo, jei būtų nustatytos priemonės, nevykdytų tik viena iš susijusių grupės bendrovių. Todėl, tais atvejais, kai pavaldžioji ar kita susijusi bendrovė gamina ir (arba) parduoda svarstomąją prekę, visos susijusios bendrovės turi užpildyti RER formą, norint išsiaiškinti, ar jos taip pat atitinka pagrindinio reglamento 2 straipsnio 7 dalies c punkte nustatytus kriterijus. Jei šis reikalavimas netenkinamas, negalima tvirtinti, kad ši grupė laikosi visų sąlygų RER gauti. (12) Be to, nebuvo galima nustatyti, ar bendrovė atitiko pagrindinio reglamento 9 straipsnio 5 dalies reikalavimus, kadangi remiantis turimais faktais to atlikti nebuvo negalima. (13) Komisija informavo bendrovę apie pirmiau pateiktas išvadas. Pastaroji pranešė apie savo ketinimą toliau nebendradarbiauti šioje peržiūros procedūroje. 7. TYRIMO PABAIGA (14) Atsižvelgiant į pirmiau išdėstytus faktus, padaryta išvada, kad dalinė tarpinė peržiūra dėl Giant China pagamintos svarstomosios prekės importo į Bendriją turėtų būti baigta, o priemonės, kaip nustatyta 1 konstatuojamojoje dalyje, taikomos ir toliau. PRIĖMĖ ŠĮ REGLAMENTĄ: 1 straipsnis 1. Dalinė tarpinė peržiūra pagal Tarybos reglamento (EB) Nr. 384/96 11 straipsnio 3 dalį dėl antidempingo priemonių, taikomų importuojamiems Giant China Co. Ltd . pagamintiems, Kinijos Liaudies Respublikos kilmės dviračiams pagal Tarybos reglamentą (EB) Nr. 1524/2000, su paskutiniais pakeitimais, padarytais Reglamentu (EB) Nr. 1095/2005, yra baigta. 2. Giant China Co. Ltd . toliau taikomos šiuo metu galiojančios antidempingo priemonės. 2 straipsnis Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje . Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, Tarybos vardu Pirmininkas [1] OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2117/2005 (OL L 340, 2005 12 23, p. 17). [2] OL L 175, 2000 7 14, p. 39. Reglamentas su paskutiniais pakeitimais, padarytais Reglamentu (EB) Nr. 1095/2005 (OL L 183, 2005 7 14, p. 1). [3] OL C 5, 2006 1 10, p. 2. [4] OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 2117/2005 (OL L 340, 2005 12 23, p. 17).